CELEX: 32005D0573
Language: sk
Date: 2005-07-22 00:00:00
Title: 2005/573/: Rozhodnutie Komisie z 22. júla 2005, ktorým sa mení a dopĺňa rozhodnutie 2002/994/ES týkajúce sa určitých ochranných opatrení, pokiaľ ide o výrobky živočíšneho pôvodu dovážané z Číny [oznámené pod číslom K(2005) 2764] Text s významom pre EHP

23.7.2005   
            
            
               SK
            
            
               Úradný vestník Európskej únie
            
            
               L 193/41
            
         ROZHODNUTIE KOMISIE
   z 22. júla 2005,
   ktorým sa mení a dopĺňa rozhodnutie 2002/994/ES týkajúce sa určitých ochranných opatrení, pokiaľ ide o výrobky živočíšneho pôvodu dovážané z Číny
   [oznámené pod číslom K(2005) 2764]
   (Text s významom pre EHP)
   (2005/573/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), najmä na jej článok 22 ods. 1,
   keďže:
   
               (1)
            
            
               Po zistení rezíduí veterinárnych prípravkov v istých výrobkoch živočíšneho pôvodu dovezených z Číny a vzhľadom na nedostatky zistené počas inšpekčnej návštevy v tejto krajine zameranej na nariadenie o veterinárnych prípravkoch a systém kontroly rezíduí v živých zvieratách a výrobkoch živočíšneho pôvodu prijala Komisia rozhodnutie 2002/69/ES (2).
            
         
               (2)
            
            
               Čínske orgány následne zaviedli nápravné opatrenia a poskytli doplňujúce informácie a dodatočné záruky. Spolu s priaznivými výsledkami kontrol vykonaných útvarmi Komisie a členskými štátmi umožňuje uplatňovanie týchto opatrení zmeny a doplnenia rozhodnutia 2002/69/ES a následné prijatie niekoľkých opatrení na povolenie dovozu výrobkov živočíšneho pôvodu z Číny. Tieto zmeny a doplnenia sú zjednotené v rozhodnutí Komisie 2002/994/ES z 20. decembra 2002 týkajúcom sa určitých ochranných opatrení, pokiaľ ide o výrobky živočíšneho pôvodu dovážané z Číny (3), ktorým sa zrušilo rozhodnutie 2002/69ES.
            
         
               (3)
            
            
               Výsledky kontrol výrobkov povolených na dovoz od prijatia rozhodnutia 2004/621/ES, ktoré vykonali členské štáty sú vo všeobecnosti priaznivé. Tieto výsledky umožňujú zváženie povolenia dovozu krmív pre spoločenské zvieratá z Číny. Vzhľadom na zanedbateľné riziko pre spotrebiteľov je vhodné príslušným spôsobom zmeniť a doplniť toto rozhodnutie.
            
         
               (4)
            
            
               S cieľom zvýšiť právnu jasnosť týkajúcu sa škály výrobkov živočíšneho pôvodu, ktorých dovoz z Číny je zakázaný, je vhodné objasniť znenie rozhodnutia 2002/994/ES.
            
         
               (5)
            
            
               Rozhodnutie 2002/994/ES by sa preto malo príslušným spôsobom zmeniť a doplniť.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2002/994/ES sa mení a dopĺňa takto:
   
               1.
            
            
               Články 2 a 3 sa nahrádzajú takto:
               „Článok 2
               1.   Členské štáty zakážu dovoz výrobkov uvedených v článku 1.
               2.   Odchylne od odseku 1 členské štáty povolia dovoz výrobkov uvedených v prílohe k tomuto rozhodnutiu v súlade s osobitnými podmienkami týkajúcimi sa zdravia zvierat a verejnosti, ktoré sa uplatňujú na príslušné výrobky, a v súlade s článkom 3 v prípade výrobkov uvedených v časti II prílohy.
               Článok 3
               Členské štáty povolia dovoz zásielok výrobkov uvedených v časti II prílohy, ku ktorým je priložené vyhlásenie čínskych príslušných orgánov potvrdzujúce, že každá zásielka bola pred odoslaním podrobená chemickému testu s cieľom zabezpečiť, že príslušné výrobky nepredstavujú nebezpečenstvo pre zdravie ľudí. Tento test sa musí vykonať najmä na účely určenia prítomnosti chloramfenikolu a nitrofuránu a jeho metabolitov. Výsledky analytických kontrol sa musia pripojiť.“
            
         
               2.
            
            
               Príloha sa nahrádza znením prílohy k tomuto rozhodnutiu.
            
         Článok 2
   Toto rozhodnutie sa uplatňuje od 26. júla 2005.
   Článok 3
   Toto rozhodnutie je určené členským štátom.
   
      V Bruseli 22. júla 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 24, 30.1.1998, s. 9. Smernica naposledy zmenená a doplnená nariadením (ES) č. 882/2004 (Ú. v. EÚ L 165, 30.4.2004, s. 1).
   
      (2)  Ú. v. ES L 30, 31.1.2002, s. 50. Rozhodnutie naposledy zmenené a doplnené rozhodnutím 2002/933/ES (Ú. v. ES L 324, 29.11.2002, s. 71).
   
      (3)  Ú. v. ES L 348, 21.12.2002, s. 154. Rozhodnutie naposledy zmenené a doplnené rozhodnutím 2004/621/ES (Ú. v. EÚ L 279, 28.8.2004, s. 44).
   
      PRÍLOHA
      
         
            „PRÍLOHA
            ČASŤ I
            Zoznam výrobkov živočíšneho pôvodu určených na ľudskú spotrebu alebo na použitie v krmivách pre zvieratá povolené na dovoz do Spoločenstva bez osvedčenia ustanoveného v článku 3
            
                        —
                     
                     
                        výrobky rybolovu, okrem:
                        
                                    —
                                 
                                 
                                    výrobkov získaných akvakultúrou,
                                 
                              
                                    —
                                 
                                 
                                    lúpaných a/alebo spracovaných garnátov,
                                 
                              
                                    —
                                 
                                 
                                    rakov druhu Procambrus clarkii vylovený v tečúcich vodách rybolovnými postupmi,
                                 
                              
                  
                        —
                     
                     
                        želatína,
                     
                  
                        —
                     
                     
                        krmivo pre spoločenské zvieratá upravené podľa nariadenia Európskeho parlamentu a Rady (ES) č. 1774/2002 (1).
                     
                  ČASŤ II
            Zoznam výrobkov živočíšneho pôvodu určených na ľudskú spotrebu alebo na použitie v krmivách pre zvieratá, ktorých dovoz do Spoločenstva je povolený na základe priloženého osvedčenia ustanoveného v článku 3
            
                        —
                     
                     
                        výrobky rybolovu akvakultúry,
                     
                  
                        —
                     
                     
                        lúpané a/alebo spracované garnáty,
                     
                  
                        —
                     
                     
                        rak druhu Procambrus clarkii vylovený v tečúcich vodách rybolovnými postupmi,
                     
                  
                        —
                     
                     
                        črevá,
                     
                  
                        —
                     
                     
                        králičie mäso,
                     
                  
                        —
                     
                     
                        med,
                     
                  
                        —
                     
                     
                        materská kašička.